Carl Johann von Hüene

Carl Johann von Hüene (1661 – 2. mai 1743) oli Hoyningen-Hüenede aadlisuguvõsast pärit Rootsi sõjaväelane ja maaomanik, kes osales Põhjasõjas. Ta oli Adila mõisnik.  

 Elulugu 
Carl Johann von Hüene sündis 1661. aastal Heinrichi ja Catharina Hüene (sünninimega Polmann) perekondaLk 122 (Stackelberg, 1939). 

1700. aastal sai Carl Johan Eestimaa aadlilipkonnas kornetiks, hiljem sai ta seal ka kortermeistriks. 1703. aastal sai ta Tallinna linnamajoriks.Lk 311 (Lewenhaupt, 1920)

1705. aastal koondati pärast Narva langemist teiste rügementide riismed ühte uude pataljoni, mille ülemaks sai major Hüene. Selles ametis kurtis ta oma väikesearvulise pataljoni kehva varustuse üle.Lk 188 (Eesti rahva ajaloost, 1960)

Olles linnamajor, hoolitses Hüene ka Tallinna tänavate ja väljakute korra ning koristamise eest.Lk 191 (Eesti rahva ajaloost, 1960) 

Oma pataljoniga oli Hüene Tallinna garnisonis kuni 1710. aastani, mil linn venelastele langes.

Pärast Põhjasõja lõppu sai Carl Johann von Hüene Vaikna mõisa valdajaks. Selles ametis esitas ta mõisa talupoegade kohta revisjonikomisjonile andmeid ning kui 1711. aastal plaaniti äsja langenud Eestimaa kindralkubermangus asunud traguneid talumaadele majutada ja sealt neile toitu koguda, oli tema Läänemaal üks ametnikke, kes majutuse ja toitlustusega tegeles.Lk 275, 307 (Eesti rahva ajaloost, 1960) 

Carl Johann von Hüene suri 1743. aastal ning on maetud Tallinnasse.

 Viited 

 Kirjandus 

 Eesti rahva ajaloost Põhjasõja aastail 1700–1721. Tallinn: Eesti Riiklik Kirjastus, 1960.
 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Kd. 3. Görlitz. 1939. 

Carl Johann
Kategooria:Eestimaa aadlilipkonna ohvitserid
Kategooria:Sündinud 1661
Kategooria:Surnud 1743